VILNIAUS MIESTO SAVIVALDYBĖS

ADMINISTRACIJOS DIREKTORIUS

ĮSAKYMAS

DĖL ASMENŲ HOSPITALIZAVIMO Į STACIONARIAS PALAIKOMOJO GYDYMO IR SLAUGOS PASLAUGAS BEI PALIATYVIOSIOS PAGALBOS PASLAUGAS TEIKIANČIAS ASMENS SVEIKATOS PRIEŽIŪROS ĮSTAIGAS PIRMUMO TEISE SĄRAŠO TVIRTINIMO

2017 m. gruodžio 20 d. Nr. 30-3331

Vilnius

Vadovaudamasis Lietuvos Respublikos sveikatos apsaugos ministro 2012 m. gegužės 4 d. įsakymu Nr. V-393 „Dėl Palaikomojo gydymo ir slaugos paslaugos teikimo reikalavimų aprašo patvirtinimo“ ir Lietuvos Respublikos sveikatos apsaugos ministro 2007 m. sausio 11 d. įsakymu Nr. V-14 „Dėl Paliatyviosios pagalbos paslaugų suaugusiesiems ir vaikams teikimo reikalavimų aprašo patvirtinimo“ ir siekdamas užtikrinti sklandų asmens sveikatos priežiūros įstaigų darbą:

1. T v i r t i n u Asmenų hospitalizavimo į stacionarias palaikomojo gydymo ir slaugos paslaugas bei paliatyviosios pagalbos paslaugas teikiančias asmens sveikatos priežiūros įstaigas pirmumo teise sąrašą (pridedama).

2. N u r o d a u palaikomojo gydymo ir slaugos paslaugas bei paliatyviosios pagalbos paslaugas teikiantiems asmens sveikatos priežiūros įstaigų vadovams:

2.1. patvirtinti arba koreguoti įstaigos pacientų hospitalizavimo eilių valdymo tvarkos aprašą atsižvelgiant į 1 punkte patvirtintą sąrašą;

2.2. paskirti atsakingus asmenis už asmenų hospitalizavimo eilių valdymą.

3. P a v e d u Vilniaus miesto savivaldybės administracijos Socialinių reikalų ir sveikatos departamento direktoriui kontroliuoti, kaip vykdomas šis įsakymas.

Administracijos direktorius	Povilas Poderskis

PATVIRTINTA

Vilniaus miesto savivaldybės

administracijos direktoriaus

2017 m. gruodžio 20 d.

įsakymu Nr. 30-3331

ASMENŲ HOSPITALIZAVIMO Į STACIONARIAS PALAIKOMOJO GYDYMO IR SLAUGOS PASLAUGAS BEI PALIATYVIOSIOS PAGALBOS PASLAUGAS TEIKIANČIAS ASMENS SVEIKATOS PRIEŽIŪROS ĮSTAIGAS PIRMUMO TEISE SĄRAŠAS

1. Asmenys, gydomi stacionariose asmens sveikatos priežiūros įstaigose ir kuriems baigtas aktyvus gydymas, bet rekomenduojamos palaikomojo gydymo ir slaugos paslaugos bei paliatyvioji pagalba.

2. Ambulatoriškai gydomi asmenys, kuriems būtinos paliatyviosios pagalbos paslaugos.

3. Vieniši asmenys, kurie dėl sveikatos būklės negali patys savęs apsitarnauti.

_____________________________